《梅山弟来同饮醉书本堂》
宋代·陈著

谁将糟粕视诗书，兄弟何妨做拙儒。
流水青山同醉处，清风明月几归途。
樵歌相与为吟友，草市谁教见瑞夫。
宇宙如今惟有酒，太和楼下渺烟芜。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。